Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 7485

2007. nov. 22 NEMZETKÖZI SZABVÁNYOK ÉS AJÁNLOTT GYAKORLATOK Megjegyzés.- Ez az Annex kiegészült a Nemzetközi Légiforgalmi és Tengeri Kutató-Mentő (IAMSAR) Kézikönyv I. kötetével – Szervezés és Vezetés, a II. kötetével – Művelet összehangolás és a III. kötetével - Mobil Létesítmények (Doc 9731). A kiegészítés célja az államok segítése kutatás és mentési (SAR) igényeik teljesítésében, illetve a Nemzetközi Polgári Repülési Egyezmény értelmében vállalt kötelmeik teljesítésében. Eme – a kutató és mentőszolgálat biztosításával összefüggő – kötelmek a jelen Annexben szabványok és ajánlott eljárások formájában lettek előírva. Az IAMSAR Kézikönyv három kötete a kutató és mentő szolgálatok megszervezésének és biztosításának közös, repülési és tengerészeti megközelítéséhez szolgál útmutatóul. Az államokat bátorítjuk, hogy a kézikönyv használatával alakítsák ki, illetve javítsák kutató és mentő szolgálataikat, illetve, hogy a szomszédos államokkal működjenek együtt.

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes